10. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ Αριθ.22148 της 6-26 Μαΐου 1998 (ΦΕΚ Β΄504) Σύσταση Ταμείου Στήριξης Ελλήνων Ηθοποιών. ΄Εχοντας υπόψη: 1. Τις διατάξεις του άρθρ.2 του Νόμ.2435/96 «Για την επέκταση των τιμητικών συντάξεων και άλλες διατάξεις» (ΦΕΚ 189 τεύχος Α). 2. Τις διατάξεις του άρθρ.3 παρ.4 του Νόμ.2557/1997 «θεσμοί, μέτρα και δράσεις πολιτιστικής ανάπτυξης» (ΦΕΚ 271 τεύχος Α). 3. Τις διατάξεις του άρθρ.27 του Νόμ.2081/92 (ΦΕΚ 154 τεύχος Α) με τις οποίες προστέθηκε άρθρ.29Α στο Νόμ.1558/85 (ΦΕΚ 137/Α΄) και το γεγονός ότι από τις διατάξεις της παρούσας δεν προκαλείται δαπάνη για το Δημόσιο. 4. Την αριθ.1107147/1239/0006Α/4.10.96 (ΦΕΚ 922/7.10.96 τεύχος Β΄) απόφαση του Πρωθυπουργού και του Υπουργού Οικονομικών «ανάθεση αρμοδιοτήτων Υπουργού Οικονομικών στους Υφυπουργούς Οικονομικών», αποφασίζουμε: Σύσταση-Εποπτεία ΄Αρθρ.9.-1. Τα έσοδα της παρ.1 του άρθρ.3 κατανέμονται ως εξής: α) Ποσοστό 80% στους δικαιούχους τακτικής και έκτακτης επιχορήγησης. β) Ποσοστό 20% για αποθεματικό και αντιμετώπιση λειτουργικών δαπανών. 2. Η διανομή στους δικαιούχους γίνεται μέσω τραπεζικών λογαριασμών. Διάλυση ΄Αρθρ.10.- Το Ταμείο διαλύεται μόνο σε περίπτωση αδυναμίας εκπλήρωσης των σκοπών του με κοινή απόφαση των Υπουργών Οικονομικών και Πολιτισμού που δημοσιεύεται στην Εφημερίδα της Κυβερνήσεως. Με την ίδια απόφαση καθορίζονται με θέματα εκκαθάρισης του Ταμείου, η περιουσία του οποίου περιέρχεται σε φορέα με παρεμφερείς σκοπούς. 31.Ξ.δ.10 Ταμείο Εργασίας Ηθοποιών ΄Αρθρ.1.- Συνιστάται ΄Ενωση προσώπων χωρίς νομική προσωπικότητα, με έδρα την Αθήνα και επωνυμία «Ταμείο Στήριξης Ηθοποιών» επί του οποίου έχουν ανάλογη εφαρμογή οι διατάξεις που αφορούν ενώσεις προσώπων του άρθρ.107 του Α.Κ. με τις εξαιρέσεις που εισάγονται στα παρακάτω άρθρα: Το Ταμείο λειτουργεί και διαχειρίζεται τις πιστώσεις κατά παρέκκλιση των διατάξεων του δημοσίου λογιστικού, δημοσίων έργων και προμηθειών και υπάγεται στην εποπτεία και έλεγχο του κράτους που ασκείται από τον Υπουργό Πολιτισμού. Σκοπός ΄Αρθρ.2.-1. Σκοπός του Ταμείου είναι η οικονομική στήριξη των Ελλήνων Ηθοποιών που στερούνται οικονομικών πόρων και έχουν σημαντική προσφορά στον τομέα τους. 2. Η οικονομική ενίσχυση περιλαμβάνει τακτική και έκτακτη επιχορήγηση για την κάλυψη επείγουσας ανάγκης αυτών και των οικογενειών τους. Πόροι ΄Αρθρ.3.-1. Πόροι του Ταμείου είναι: α. ΄Εσοδα προερχόμενα από καλλιτεχνικές εκδηλώσεις που διοργανώνονται υπέρ του σκοπού αυτού. β. Εισφορές, δωρεές, κληρονομίες, κληροδοσίες, καταπιστεύματα καθώς και κάθε άλλο έσοδο από οποιαδήποτε νόμιμη πηγή. γ. Οι εισπράξεις που πραγματοποιούνται από τις θεατρικές παραστάσεις που γίνονται κάθε χρόνο κατά την καθιερωμένη ημέρα του ηθοποιού. δ. Επιχορηγήσεις από δημόσιους ή μη φορείς και οργανισμούς. ε. ΄Εσοδα από χορηγίες πάσης φύσεως και κάθε είδους κοινωνικούς πόρους. 2. Οι πόροι του Ταμείου κατατίθενται σε ειδικό έντοκο τραπεζικό λογαριασμό, τον οποίο ανοίγει ο Διευθυντής Καλών Τεχνών του Υπουργείου Πολιτισμού, με την αιτιολογία «Λογαριασμός Στήριξης Ηθοποιών». ΄Οροι- προϋποθέσεις-ύψος-διαδικασία ενίσχυσης ΄Αρθρ.4.-1. Βασικός όρος για την οικονομική στήριξη των ηθοποιών, είναι η προσφορά σημαντικών υπηρεσιών στον τομέα τους, αποδεικνυόμενη με κάθε πρόσφορο τρόπο (βιογραφικό, κριτικές, πάσης φύσεως δημοσιεύματα κ.λπ.) και διαπιστούμενη από τη Διοικούσα Επιτροπή. 2. Προϋπόθεση για την εξέταση των αιτημάτων επιχορήγησης είναι: α) Η υποβολή αίτησης με λεπτομερή αναφορά του είδους και του περιεχομένου της επείγουσας ανάγκης του ηθοποιού ή της οικογενείας του, εξ  αιτίας της οποίας αιτείται την επιχορήγηση. β) Η υποβολή αποδεικτικών στοιχείων που θεμελιώνουν το αίτημα (ιδίως βεβαίωση Κρατικού Νοσοκομείου). γ) Η υποβολή επισήμων στοιχείων που αποδεικνύουν την έλλειψη οικονομικών πόρων που να επαρκούν για την αντιμετώπιση της επείγουσας ανάγκης (εκκαθαριστικό της Δημόσιας Οικονομικής Υπηρεσίας κ.λπ). 3. Η Διοικούσα Επιτροπή μπορεί με απόφασή της να ζητήσει την υποβολή πρόσθετων στοιχείων. 4. Το ύψος της τακτικής και έκτακτης οικονομικής ενίσχυσης αποφασίζεται από τη Διοικούσα Επιτροπή. Σε καμμία περίπτωση η τακτική επιχορήγηση δεν δύναται να υπερβεί το ποσό των εκατόν πενήντα χιλιάδων (150.000) δρχ. το μήνα και η έκτακτη το ποσό των τριών εκατομμυρίων (3.000.000) δρχ. Σε όλως εξαιρετικές περιπτώσεις, με ειδικώς αιτιολογημένη απόφαση της Διοικούσας Επιτροπής το ποσό της έκτακτης επιχορήγησης μπορεί να φθάσει μέχρι το διπλάσιο. Τήρηση και διακίνηση λογαριασμού ΄Αρθρ.5.- Η τήρηση του λογαριασμού και η διακίνηση του προϊόντος αυτού ανατίθεται στην αντίστοιχη υπηρεσία του Ταμείου Αλληλοβοηθείας Σωματείου Ελλήνων Ηθοποιών (ΤΑΣΕΗ), που τον τηρεί ανεξάρτητα από τον προϋπολογισμό του ΤΑΣΕΗ. Οργανικές μονάδες ΄Αρθρ.6.-1.Στο Ταμείο συνιστώνται και λειτουργούν οι κάτωθι οργανικές μονάδες: α) Γραμματεία που απασχολείται με τη γραμματειακή και την εν γένει διοικητική υποστήριξη του Ταμείου. (Μετά τη σελ.1054(γ) Σελ. 1054,01 Τεύχος 1377 Σελ. 17 Ταμείο Εργασίας Ηθοποιών 31.Ξ.δ.10 β) Λογιστήριο που ασχολείται με τη διαχείριση των οικονομικών του Ταμείου (προϋπολογισμός) λογιστικές μελέτες, τήρηση αποθεματικού, χρηματοοικονομικά, την είσπραξη των πόρων του Ταμείου και τη διανομή των χρηματικών πόρων στους δικαιούχους και οποιαδήποτε άλλη εργασία συναφή με το αντικείμενο του Λογιστηρίου. γ) Οι παραπάνω οργανικές μονάδες θα στελεχωθούν από μέλη του Ταμείου Αλληλοβοηθείας Σωματείου Ελλήνων Ηθοποιών (ΤΑΣΕΗ). Στέγαση ΄Αρθρ.7.-Το Ταμείο θα στεγαστεί σε χώρους του Ταμείου Αλληλοβοηθείας Σωματείου Ελλήνων Ηθοποιών (ΤΑΣΕΗ) ή του Σωματείου Ελλήνων Ηθοποιών (ΣΕΗ). Διοίκηση ΄Αρθρ.8.-1.Το Ταμείο διοικείται από επταμελές Διοικούσα Επιτροπή που διορίζεται  με τριετή θητεία, με κοινή απόφαση των Υπουργών Οικονομικών και Πολιτισμού που δημοσιεύεται στην Εφημερίδα της Κυβερνήσεως. Η θητεία της Διοικούσας Επιτροπής παρατείνεται μέχρι το διορισμό νέας Διοικούσας Επιτροπής και μπορεί να ανανεώνεται. 2. Η Διοικούσα Επιτροπή αποτελείται από: α) ΄Έναν εκπρόσωπο του Ταμείου Αλληλοβοηθείας Σωματείου Ελλήνων Ηθοποιών (ΤΑΣΕΗ), ως Πρόεδρο. β) ΄Έναν εκπρόσωπο του Σωματείου Ελλήνων Ηθοποιών (ΣΕΗ) γ) ΄Έναν εκπρόσωπο του Ταμείου Συντάξεων Ηθοποιών δ)-στ) Τρεις προσωπικότητες του Θεάτρου που επιλέγονται από τον Υπουργό Πολιτισμού. ζ)΄Έναν ειδικό επιστήμονα με πτυχίο νομικής ή οικονομικών ή πολιτικής επιστήμης ή έναν υπάλληλο του Υπουργείου Πολιτισμού. Σε περίπτωση κατά την οποία οι παραπάνω φορείς αρνούνται ή παρά την πάροδο εύλογου χρόνου παραλείπουν να υποδείξουν εκπροσώπους τους δια διορισμό, ο Υπουργός Πολιτισμού προβαίνει σε συμπλήρωση της σύνθεσης της Διοικούσας Επιτροπής κατά την κρίση του. Σε περίπτωση κατά την οποία οι υπό στοιχ.α-γ φορείς δεν υπάρχουν για οποιονδήποτε λόγο(διάλυση κλ.π.) τότε τα μέλη της  Διοικούσας Επιτροπής μειώνονται αναλόγως. 4.Ο Πρόεδρος και ο Αντιπρόεδρος ορίζονται από τον Υπουργό Πολιτισμού με την απόφαση διορισμού. Ο Αντιπρόεδρος αναπληρώνει τον Πρόεδρο όταν απουσιάζεται ή κωλύεται. Σελ. 1054,02 Τεύχος 1377 Σελ. 18 5.Η Διοικούσα Επιτροπή βρίσκεται σε απαρτία όταν είναι παρόντα περισσότερα από τα απόντα μέλη της και αποφασίζει με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. 6. Η Διοικούσα Επιτροπή ασκεί τη διοίκηση και τη διαχείριση των πόρων του Ταμείου. Επίσης αποφασίζει για τη συνδρομή των προϋποθέσεων εγγραφής στο μητρώο δικαιούχων και για το ύψος της χορηγίας τακτικής και έκτακτης. 7. Τα της λειτουργίας του Ταμείου και διαχείρισης των πόρων αυτής, καθώς και κάθε άλλη λεπτομέρεια ρυθμίζονται από τον κανονισμό λειτουργίας που εκδίδεται με απόφαση της Διοικούσας Επιτροπής, η οποία εγκρίνεται από τον Υπουργό Πολιτισμού και δημοσιεύεται στην Εφημερίδα Κυβερνήσεως. Τρόπος διανομής και καταβολής οικονομικής ενίσχυσης